רבי אליעזר פתר קרא בגאולת מצרים. מה שושנה זו, כשהיא נתונה בין החוחים היא קשה על בעלה ללוקטה, כך היתה גאולתן של ישראל קשה לפני הקדוש ברוך הוא ליגאל, הדא הוא דכתיב (דברים ד): או הנסה אלהים לבוא לקחת לו גוי מקרב גוי וגו'. אלו ואלו ערלים. אלו מגדלי בלורית ואלו מגדלי בלורית. אלו לובשי כלאים ואלו לובשי כלאים. א"כ לא היתה נותנת מדת הדין לישראל שיגאלו ממצרים לעולם! אמר ר' שמואל בר נחמני: אלולי שאסר הקב"ה עצמו בשבועה לא נגאלו ישראל לעולם, הדא הוא דכתיב (שמות ו): לכן אמור לבני ישראל אני ה' ואין לכן אלא שבועה, כמה דאת אמר (שמואל א ג): ולכן נשבעתי לבית עלי. אמר רבי ברכיה: (תהלים עז): גאלת בזרוע עמך בטרוניא. אמר ר' יודן: מלבא לקחת לו גוי מקרב גוי ועד מוראים גדולים, ע"ב אותיות הן ואם יאמר לך אדם שבעים וחמשה אמור לו: הוצא מהן גוי השני שאינו עולה מן המנין. אמר ר' אבין: בשמו גואלן ששמו של הקדוש ברוך הוא ע"ב אותיות: